APSTIPRINU

Cēsu novada izpilddirektora vietniece

\_\_\_\_\_\_\_\_\_\_\_\_\_\_\_\_\_Baiba Eglīte

23.05.2023.

23.05.2023. Nr.143

KONKURSA NOLIKUMS

# Cēsu novada Centrālās administrācijas

# Attīstības pārvaldes Teritorijas plānošanas un stratēģiskās attīstības nodaļas

# vadītāja – galvenā teritorijas plānotāja amata pretendentu atlasei

# Izdots saskaņā ar

# Pašvaldības likuma 20.panta piekto daļu

**I Vispārīgie noteikumi**

1. Nolikums nosaka kārtību, kādā tiek organizēts atklāts konkurss uz Cēsu novada Centrālās administrācijas Teritorijas plānošanas un stratēģiskās attīstības nodaļas vadītāja – galvenā teritorijas plānotāja (turpmāk – arī nodaļas vadītājs) amata konkursu izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Konkursa mērķis - izvēlēties atbilstošāko pretendentu nodaļas vadītāja amatam.
3. Konkursa uzdevums ir izvērtēt pretendentu profesionālo sagatavotību un atbilstību nodaļas vadītāja amatam.
4. Konkursa pretendentu vērtēšana notiek divās vai vairāk kārtās.
5. Pretendentu atlase notiek komisijas sēdēs, kuras protokolē komisijas sekretārs.
6. Konkursu organizē konkursa komisija (turpmāk - komisija) priekšsēdētāja un 2 (divu) locekļu sastāvā, kas izveidota ar izpilddirektora vietnieka rīkojumu. Komisijas sastāvs var tikt mainīts gadījumā, ja tam ir objektīvi iemesli. Komisijas sēdes vada komisijas priekšsēdētājs.
7. Pretendenta atbilstību nodaļas vadītāja amata prasībām nosaka atbilstoši šajā Nolikumā noteiktajiem vērtēšanas kritērijiem un pretendenta iesniegtajiem dokumentiem.
8. Darba sludinājums tiek publicēts Cēsu novada pašvaldības interneta vietnē [www.cesis.lv](http://www.cesis.lv) sadaļā „Vakances” un Cēsu novada pašvaldības un apvienību pārvalžu sociālajos saziņas līdzekļos, sociālās platformās, informatīvajos izdevumos. Darba sludinājums tiek publicēts Nodarbinātības valsts aģentūras vakanču portālā.

# II Nodaļas vadītāja galvenie amata pienākumi un pretendentiem izvirzītās prasības

1. Cēsu novada Centrālās administrācijas Teritorijas plānošanas un stratēģiskās attīstības nodaļas vadītāja – galvenā teritorijas plānotāja galvenie amata pienākumi:

# Vadīt, plānot struktūrvienības darbu;

# Pārraudzīt, vadīt un koordinēt Cēsu novada attīstības plānošanas dokumentu izstrādi un ieviešanu;

# Nodrošināt teritorijas attīstības plānošanas dokumentu izstrādi un aktualizēšanu;

# Pārraudzīt, vadīt un koordinēt Cēsu novada teritorijas plānojuma, teritorijas plānojuma grozījumu, lokālplānojumu, detālplānojumu izstrādes un ieviešanas procesus, t.sk., izstrādāt jaunā Cēsu novada teritorijas plānojumu;

# Sagatavot dažāda veida novada sociāli ekonomiskos statistikas datus, veikt attīstības analīzi un sagatavot novada attīstības pārskatus;

# Sniegt konsultācijas telpiskās plānošanas un teritorijas attīstības jautājumos;

# Pārzināt, uzturēt un koordinēt informācijas ievietošanu un apstrādi Teritorijas attīstības plānošanas dokumentu izstrādes sistēmā (TAPIS);

# Piedalīties starptautisko plānošanas projektu pieteikumu gatavošanā un projektu ieviešanā;

# Plānot un izpildīt nodaļas budžetu.

# Prasības pretendentiem:

# Augstākā izglītība telpiskajā plānošanā, arhitektūrā vai izglītība radniecīgā nozarē;

# Vismaz 3 gadu pieredze telpiskās plānošanas jomā;

# Pieredze mazas struktūrvienības vadīšanā;

# Pieredze sadarbības koordinēšanā, darba grupu un iedzīvotāju iesaistes aktivitāšu vadībā;

# Izpratne par teritoriju attīstību un tās veicināšanu gan pilsētas, gan ciematu un lauku teritoriju kontekstā;

# Normatīvo aktu pārzināšana amata kompetencē esošo jautājumu jomā;

# Prasmes darbā ar Ģeogrāfiskās informācijas sistēmu (ĢIS) tiks uzskatītas par priekšrocību;

# Ļoti labas latviešu valodas zināšanas un labas svešvalodu (vismaz angļu valodas) zināšanas.

1. Amata kandidātam nepieciešamās kompetences:
   1. Orientācija uz rezultātu sasniegšanu;
   2. Rūpes par darba precizitāti un kvalitāti;
   3. Prasme vadīt komandu un sadarbības prasmes;
   4. Prasme plānot un organizēt veicamos pienākumus;
   5. Organizācijas vērtību apzināšanās.
2. Konkursā var piedalīties un par tā uzvarētāju kļūt pretendents, kurš iesniedzis pieteikumu kopā ar nepieciešamajiem pretendentu atlases dokumentiem un atbilst konkursa pretendentu atlases kritērijiem.
3. Pieteikumu ar norādi „Nodaļas vadītājs – galvenais teritorijas plānotājs” var iesniegt personīgi (Cēsu novada pašvaldības Cēsu novada Centrālajā administrācijā, Raunas  iela 4, Cēsis, Cēsu novads, LV-4101), ar pasta starpniecību (Raunas iela 4, Cēsis, LV-4101) vai elektroniski sūtot uz e-pastu [vakances@cesunovads.lv](mailto:vakances@cesunovads.lv).
4. Pieteikums sastāv no:
   1. CV (pretendenta dzīves un darba gaitas apraksts);
   2. Motivēts pieteikums, iekļaujot informāciju par atbilstību izvirzītajām prasībām, tai skaitā aprakstot pretendenta iepriekšējo pieredzi.
5. Pieteikums jāiesniedz vai jānodrošina tā iesūtīšana (saņemšana) līdz 2023. gada 30. jūnijam (ieskaitot), pēc šī termiņa saņemtie pieteikumi netiek vērtēti.

# III Pieteikumu izskatīšana, vērtēšanas kritēriji, lēmuma pieņemšana

1. Konkursa komisija vērtēšanu veic divās vai vairāk kārtās:
   1. Pirmajā kārtā komisijas sekretārs pārbauda, vai pretendenti, kuri pieteikušies konkursā, ir iesnieguši nepieciešamos konkursa dokumentus un atbilst izvirzītajām kvalifikācijas (izglītības, pieredzes telpiskā plānošanā un vadībā) pamatprasībām, lai aicinātu uz konkursa otro kārtu. Komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.
   2. Otrajā kārtā(intervijā) komisija izvērtē pretendenta atbilstību un profesionālo sagatavotību, vērtējot iesniegto rakstisko materiālu un sarunas laikā pēc šādiem kritērijiem:

|  |  |  |
| --- | --- | --- |
| **Nr.p.k.** | **Vērtēšanas kritērijs** | **Punktu skaits** |
| 1. | Pieredze sadarbības koordinēšanā, darba grupu un iedzīvotāju iesaistes aktivitāšu vadībā | Līdz 5 |
| 2. | Izpratne par teritoriju attīstību un tās veicināšanu gan pilsētas, gan ciematu un lauku teritoriju kontekstā | Līdz 5 |
| 3. | Normatīvo aktu pārzināšana amata kompetencē esošo jautājumu jomā | Līdz 5 |
| 4. | Prasmes darbā ar Ģeogrāfiskās informācijas sistēmu (ĢIS) | Līdz 5 |
| 5. | Labas svešvalodu (vismaz angļu valodas) zināšanas | Līdz 5 |
| 3. | saskarsmes un komunikācijas prasmes | Līdz 3 |
| 4. | spēja sniegt kompetentas atbildes uz komisijas jautājumiem | Līdz 3 |

* 1. Komisijas locekļiem un pieaicinātajiem personāla atlases vai citiem ekspertiem, ja tādi ir pieaicināti, ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi u.c.

1. Ņemot vērā otrās kārtas rezultātus, komisija var lemt par pretendenta ar augstāko punktu skaitu virzīšanai amatā vai arī, ja ir vairāki amatam atbilstoši līdzvērtīgi kandidāti ar līdzīgi iegūtu punktu skaitu, komisija var organizēt noslēguma kārtu definējot uzdevumus.
2. Konkursa komisija pēc noslēguma kārtas, ja tāda ir bijusi, var pieņemt lēmumu, atklāti balsojot, ar klātesošo balsu vairākumu. Ja balsu skaits sadalās, izšķirošā balss ir komisijas priekšsēdētājam.
3. Pēc konkursa rezultātu apkopošanas komisija pieņem vienu no šādiem lēmumiem:
   1. izvēlas pretendentu, kas visvairāk atbilst nodaļas vadītāja amatam izvirzītajām prasībām;
   2. noraida visus pretendentus, un komisijas priekšsēdētājs var pieņemt lēmumu par atkārtota pretendentu konkursa organizēšanu.
4. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.
5. Komisija sagatavo konkursa norises noslēguma protokolu un, kopā ar konkursā uzvarējušā pretendenta iesniegtajiem dokumentiem, iesniedz Cēsu novada pašvaldības Administrācijas birojā darba līguma noslēgšanai.

**IV Nobeiguma noteikumi**

1. Visi iesniegtie dokumenti paliek Cēsu novada Centrālās administrācijas rīcībā, tiem tiek piešķirts konfidenciāls raksturs.
2. Nolikums sagatavots uz 3 (trīs) lappusēm.